Minerva skrev forrige uke om en internasjonal undersøkelse om holdninger og forventninger til klimaendringer gjennomført av analysebyrået YouGov.

I undersøkelsen kommer det frem at 28 prosent av de norske respondentene mener det er sannsynlig, i stor eller en viss grad, at klimaendringene vil resultere i menneskehetens utslettelse.

Høyres klimapolitiske talsperson, Stefan Heggelund, fortalte Minerva at tallet gjorde ham trist, og viste til at det ikke finnes noe vitenskapelig grunnlag for å tro at klimaendringene vil medføre at menneskeheten utryddes.